Langkawi Sky Bridge

Langkawi Sky Bridge (malaysieraz: Jambatan Udara Langkawi) Malaysiako Langkawi uhartean eraikitako tirante-zubi bat da. Historia 2003ko abuztuan hasi zituzten lanak. Pasarelako atal bakoitza eraiki ondoren Errusiako Kamov helikopteroak erabili ziren mendiaren gainadera arraiatzeko eta ondoren han ensanblatu ziren piezak. Zutabea eta alboetako plataformak igotzeko ere Kamov helikopteroak erabili ziren. 2004ko abuztuan bukatu ziren lanak eta 2005eko otsailean inauguratu zen zubia. 2012an itxi egin zuten berriztatze lanak egiteko eta 2015eko otsailean ireki zuten berriro. Egitura 660 metrotako garaieran dagoen oinezkoentzako pasabidea da, Mat Cincang mendian kokaturik dagoena. 81,5 metrotako altuera duen zutabe bakarrak eusten du launa sokaz 125 metrotako luzera duen pasarela. Pasarelak 1,8 metrotako zabalera du eta 25 metrotako bost atal, erdikoa oso kurbatua. Ibilbidearen mutur bietan ikuspegi plataformak daude 3,6 metro zabal direnak. Hara iristeko lehenengo kabledun tranbia bat hartu behar da eta geltokitik gora igogailua. Gehienez 250 pertsona egon daitezke aldi berean zubian. Erreferentziak Kanpo estekak